**Dôvodová správa**

**Osobitná časť**

**K čl. I**

**K bodu 1**

Ide legislatívno - technickú úpravu textu.

**K bodu 2**

Nakoľko existuje mnoho zaúčtovaných výdavkov (nákladov) v súlade s účtovnou legislatívou, ktoré nie sú uvedené v § 19 zákona o dani z príjmov, a napriek tomu sú daňovým výdavkom, je žiadúce  zohľadniť vo vyhláške aj daňové výdavky, ktoré síce nie sú taxatívne uvedené v   
§ 19, avšak spĺňajú všeobecnú definíciu daňového výdavku podľa § 2 písm. i) a pre ich posúdenie je podstatné samotné zaúčtovanie v účtovníctve daňovníka.

Navrhované rozšírenie poskytne právnu istotu k vydávaniu ZS v oblasti daňových výdavkov nielen daňovým subjektom.

**K bodu 3**

Navrhuje sa vydávanie záväzných stanovísk k celému § 30 zákona o dani z príjmov.

**K bodu 4**

Navrhuje sa rozšírenie vyhlášky o posúdenie sadzby dane za služby podľa § 27 zákona o DPH. Taktiež sa vo vzťahu k DPH navrhuje rozšírenie vyhlášky o posúdenie zdaniteľného obchodu podľa § 8, § 9 a 11 zákona o DPH.

**K bodu 5**

Na základe požiadaviek odbornej aj laickej verejnosti ako aj  vzhľadom na to, že ide o zavedenie úplne nového typu dane s vplyvom na veľmi široký okruh daňovníkov právnických osôb a fyzických osôb – podnikateľov, navrhuje sa vydať záväzné stanovisko k všetkým ustanoveniam zákona o dani z finančných transakcií.

**K čl. II**

Účinnosť novely vyhlášky sa navrhuje od 1. septembra 2025.